62014TJ0001_INF
A Törvényszék (kibővített nyolcadik tanács) 2024. június 26. ítélete –Aluminios Cortizo és Cortizo Cartera kontra Bizottság
(T‑1/14. sz. ügy) (
1
)
„Állami támogatások – A spanyol hatóságok által bizonyos gazdasági egyesülések [GE‑k] és befektetőik javára nyújtott támogatás – A hajók vételére irányuló bizonyos pénzügyi lízingmegállapodásokra alkalmazandó adórendszer (spanyol adólízingrendszer) – A támogatást a belső piaccal részben összeegyeztethetetlennek nyilvánító és a részleges visszatéríttetését elrendelő határozat – A jogvita tárgyának részleges megszűnése – Részleges okafogyottság – Új támogatás – Visszatéríttetés – A kedvezményezetteket a jogellenes és a belső piaccal összeegyeztethetetlen állami támogatás visszatéríttetésével szemben védő szerződéses kikötések – A Bizottság és a nemzeti hatóságok közötti hatáskörmegosztás”
1.
Megsemmisítés iránti kereset – Állami támogatások tárgyában hozott bizottsági határozat ellen irányuló kereset – Az eljáráshoz fűződő érdek – A megtámadott határozat részleges megsemmisítése az e határozattal szemben benyújtott másik kereset keretében – A megtámadott határozat megsemmisített részeinek megsemmisítése iránti kereset – Részben okafogyottá vált kereset – Okafogyottság
(EUMSZ 263. cikk)
(lásd: 25–39. pont)
2.
Megsemmisítés iránti kereset – Állami támogatások tárgyában hozott bizottsági határozat ellen irányuló kereset – Az eljáráshoz fűződő érdek – A megtámadott határozat részleges megsemmisítése az e határozattal szemben benyújtott másik kereset keretében – A megtámadott határozat meg nem semmisített részeinek megsemmisítése iránti kereset – Az eljáráshoz fűződő érdek fennmaradása
(EUMSZ 263. cikk)
(lásd: 47–58. pont)
3.
Államok által nyújtott támogatások – Fogalom – Bizonyos gazdasági egyesülések és befektetőik javára hozott adóintézkedések – Hajók vételére irányuló bizonyos pénzügyi lízingmegállapodásokra alkalmazandó adórendszer – Több jogilag és ténylegesen összekapcsoló intézkedésből álló adórendszer – Az említett intézkedések külön‑külön értékelése – Megengedhetetlenség
(EUMSZ 107. cikk, (1) bekezdés)
(lásd: 62–69. pont)
4.
Államok által nyújtott támogatások – Jogellenes támogatás visszatéríttetése – A korábbi helyzet visszaállítása – Terjedelem – A jogellenes támogatás visszafizetésével járó teher e támogatás kedvezményezettjeiről más személyekre történő áthárítását előíró szerződéses kikötések – A Bizottság, amely megtiltja a visszafizetéssel járó teher ezen áthárítását és elrendeli a jogellenes támogatásnak a kedvezményezettekkel való visszatéríttetését – A Bizottság és a tagállamok közötti hatáskörmegosztás megsértése – A vállalkozás szabadságának megsértése – Hiány
(EUMSZ 107. és EUMSZ 108. cikk; az Európai Unió Alapjogi Chartája, 16. cikk)
(lásd: 79–115. pont)
5.
Államok által nyújtott támogatások – A Bizottság által végzett vizsgálat – Valamely állítólagos támogatás kifizetésének felfüggesztését elrendelő határozat hozatala – A Bizottság ilyen határozat hozatalára vonatkozó kötelezettsége – Hiány
(EUMSZ 108. cikk; 659/1999 tanácsi rendelet, 11. cikk, (1) bekezdés)
(lásd: 128–130. pont)
6.
Bírósági eljárás – Bizonyítási eszközök – Tanúkihallgatás – Az uniós bíróság mérlegelési jogköre
(lásd: 133–139. pont)
Rendelkező rész
1)
A keresetről már nem szükséges határozni, mivel az a Spanyolország által végrehajtott SA.21233 C/11. (korábbi NN/11., korábbi CP 137/06.) számú állami támogatási programról – A spanyol adólízingrendszerként is ismert, bizonyos pénzügyi lízingmegállapodásokra alkalmazandó adórendszerről szóló, 2013. július 17‑i 2014/200/EU bizottsági határozat 1. cikke ellen irányul, amennyiben az az e határozat szerinti támogatás egyedüli kedvezményezettjeiként a gazdasági egyesüléseket és azok befektetőit jelöli meg, illetve az említett határozat 4. cikkének (1) bekezdése ellen irányul, amennyiben az arra kötelezi a Spanyol Királyságot, hogy az e határozat szerinti támogatás teljes összegét a gazdasági egyesülések azon befektetőivel téríttesse vissza, amelyek abból részesültek.
2)
A Törvényszék a keresetet ezt meghaladó részében elutasítja.
3)
A felek maguk viselik saját költségeiket, ideértve az ideiglenes intézkedés iránti eljárással kapcsolatos költségeket is.
(
1
)	HL C 52., 2014.2.22.